title: Regulamentul de punere în aplicare (UE) 2015/1729 al Comisiei din 28 septembrie 2015 de aprobare a substanței sorbat de potasiu ca substanță activă existentă destinată utilizării în produsele biocide pentru tipul de produs 8 (Text cu relevanță pentru SEE)

text:
               29.9.2015

               RO

               Jurnalul Oficial al Uniunii Europene

               L 252/24

         REGULAMENTUL DE PUNERE ÎN APLICARE (UE) 2015/1729 AL COMISIEI
   din 28 septembrie 2015
   de aprobare a substanței sorbat de potasiu ca substanță activă existentă destinată utilizării în produsele biocide pentru tipul de produs 8
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 89 alineatul (1) al treilea paragraf,
   întrucât:

               (1)

               Regulamentul delegat (UE) nr. 1062/2014 al Comisiei (2) stabilește o listă a substanțelor active existente care urmează să fie evaluate în vederea unei eventuale aprobări pentru utilizarea în produse biocide. Lista respectivă include sorbatul de potasiu.

               (2)

               Sorbatul de potasiu a fost evaluat în conformitate cu articolul 16 alineatul (2) din Directiva 98/8/CE a Parlamentului European și a Consiliului (3) în vederea utilizării în tipul de produs 8, conservanți pentru lemn, astfel cum a fost definit în anexa V la directiva menționată, care corespunde tipului de produs 8, astfel cum a fost definit în anexa V la Regulamentul (UE) nr. 528/2012.

               (3)

               Germania a fost desemnată autoritate competentă responsabilă de evaluare și, la 10 octombrie 2010, a transmis Comisiei raportul de evaluare însoțit de recomandările sale, în conformitate cu articolul 14 alineatele (4) și (6) din Regulamentul (CE) nr. 1451/2007 al Comisiei (4).

               (4)

               În conformitate cu articolul 7 alineatul (1) litera (b) din Regulamentul delegat (UE) nr. 1062/2014, avizul Agenției Europene pentru Produse Chimice a fost formulat la 4 decembrie 2014 de către Comitetul pentru produse biocide, ținând seama de concluziile autorității competente responsabile de evaluare.

               (5)

               Conform acestui aviz, produsele biocide care sunt utilizate pentru tipul de produs 8 și care conțin sorbat de potasiu pot îndeplini cerințele prevăzute la articolul 5 din Directiva 98/8/CE, dacă sunt respectate anumite condiții referitoare la utilizarea substanței respective.

               (6)

               Prin urmare, este adecvat să se aprobe utilizarea substanței sorbat de potasiu în produsele biocide pentru tipul de produs 8, sub rezerva îndeplinirii anumitor specificații și condiții.

               (7)

               Ar trebui să se prevadă o perioadă de timp rezonabilă înainte de aprobarea unei substanțe active, pentru a permite părților interesate să se pregătească în vederea îndeplinirii noilor cerințe.

               (8)

               Măsurile prevăzute în prezentul regulament sunt conforme cu avizul Comitetului permanent pentru produse biocide,

         ADOPTĂ PREZENTUL REGULAMENT:
   Articolul 1
   Se aprobă sorbatul de potasiu ca substanță activă destinată utilizării în produsele biocide pentru tipul de produs 8, sub rezerva îndeplinirii specificațiilor și condițiilor prevăzute în anexă.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 28 septembrie 2015.

            Pentru Comisie

            Președintele

         Jean-Claude JUNCKER

      (1)  JO L 167, 27.6.2012, p. 1.

      (2)  Regulamentul delegat (UE) nr. 1062/2014 al Comisiei din 4 august 2014 privind programul de lucru pentru examinarea sistematică a tuturor substanțelor active existente conținute de produsele biocide, menționat în Regulamentul (UE) nr. 528/2012 al Parlamentului European și al Consiliului (JO L 294, 10.10.2014, p. 1).

      (3)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biocide (JO L 123, 24.4.1998, p. 1).

      (4)  Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (JO L 325, 11.12.2007, p. 3).

      ANEXĂ

                  Denumire comună

                  Denumire IUPAC
                  Numere de identificare

                  Gradul minim de puritate a substanței active (1)

                  Data aprobării

                  Data de expirare a aprobării

                  Tipul de produs

                  Condiții specifice

                  Sorbat de potasiu

                  Denumire IUPAC:
                  Acid 2,4-hexadienoic, sare de potasiu (1:1), (2E, 4E)
                  Nr. CE: 246-376-1
                  Nr. CAS: 24634-61-5

                  990 g/kg

                  1 decembrie 2016

                  30 noiembrie 2026

                  8

                  La evaluarea produsului se va acorda o atenție deosebită expunerii, riscurilor și eficacității aferente utilizărilor care fac obiectul unei cereri de autorizare, dar nu sunt abordate în evaluarea efectuată la nivelul Uniunii cu privire la riscurile prezentate de substanța activă.
                  Autorizațiile pentru produsele biocide se acordă în următoarele condiții:

                              1.

                              Pentru utilizatorii industriali sau profesionali se instituie proceduri operaționale sigure și măsuri organizatorice adecvate. Produsele vor fi utilizate cu echipament individual de protecție adecvat atunci când expunerea nu poate fi redusă la un nivel acceptabil prin alte mijloace.

                              2.

                              Se iau măsuri adecvate de atenuare a riscurilor pentru protejarea apelor subterane. În special, etichetele și, dacă sunt furnizate, fișele cu date de securitate ale produselor indică faptul că:

                                          (a)

                                          aplicarea industrială se desfășoară într-un spațiu izolat sau pe o suprafață dură impermeabilă prevăzută cu pereți de protecție;

                                          (b)

                                          lemnul proaspăt tratat este depozitat, după tratare, într-un loc acoperit și/sau pe o suprafață dură impermeabilă, pentru a preveni pierderile directe în sol sau în apă;

                                          (c)

                                          eventualele pierderi rezultate în urma aplicării produsului se recuperează în vederea reutilizării sau eliminării.

         (1)  Puritatea indicată în această coloană este gradul minim de puritate a substanței active utilizate pentru evaluarea efectuată în conformitate cu articolul 16 alineatul (2) din Directiva 98/8/CE. Substanța activă din produsul introdus pe piață poate avea un grad de puritate egal sau diferit, dacă s-a dovedit că aceasta este echivalentă din punct de vedere tehnic cu substanța activă evaluată.


title: Regulamentul de punere în aplicare (UE) nr. 1046/2011 al Comisiei din 19 octombrie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               20.10.2011

               RO

               Jurnalul Oficial al Uniunii Europene

               L 275/25

         REGULAMENTUL DE PUNERE ÎN APLICARE (UE) NR. 1046/2011 AL COMISIEI
   din 19 octombrie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:
   Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la 20 octombrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 octombrie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  EC

                  31,1

                  MA

                  43,8

                  MK

                  53,3

                  ZA

                  35,6

                  ZZ

                  41,0

                  0707 00 05

                  TR

                  142,5

                  ZZ

                  142,5

                  0709 90 70

                  EC

                  33,4

                  TR

                  133,8

                  ZZ

                  83,6

                  0805 50 10

                  AR

                  54,2

                  CL

                  60,5

                  TR

                  65,3

                  UY

                  56,8

                  ZA

                  75,9

                  ZZ

                  62,5

                  0806 10 10

                  BR

                  217,2

                  CL

                  71,4

                  MK

                  110,6

                  TR

                  122,0

                  ZA

                  64,2

                  ZZ

                  117,1

                  0808 10 80

                  AR

                  61,9

                  BR

                  62,6

                  CA

                  105,4

                  CL

                  99,9

                  CN

                  58,0

                  NZ

                  119,3

                  US

                  82,9

                  ZA

                  94,8

                  ZZ

                  85,6

                  0808 20 50

                  AR

                  50,6

                  CN

                  63,2

                  TR

                  129,3

                  ZZ

                  81,0

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.


title: Regulamentul de punere în aplicare (UE) nr. 1218/2014 al Comisiei din 13 noiembrie 2014 de modificare a anexelor I și II la Regulamentul (UE) nr. 206/2010 în ceea ce privește cerințele de sănătate animală referitoare la Trichinella în modelul de certificat sanitar-veterinar pentru importurile în Uniune de porcine domestice destinate reproducției, producției sau sacrificării și de carne proaspătă provenind de la acestea  Text cu relevanță pentru SEE

text:
               14.11.2014

               RO

               Jurnalul Oficial al Uniunii Europene

               L 329/20

         REGULAMENTUL DE PUNERE ÎN APLICARE (UE) NR. 1218/2014 AL COMISIEI
   din 13 noiembrie 2014
   de modificare a anexelor I și II la Regulamentul (UE) nr. 206/2010 în ceea ce privește cerințele de sănătate animală referitoare la Trichinella în modelul de certificat sanitar-veterinar pentru importurile în Uniune de porcine domestice destinate reproducției, producției sau sacrificării și de carne proaspătă provenind de la acestea
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2004/68/CE a Consiliului din 26 aprilie 2004 de stabilire a normelor de sănătate animală privind importul și tranzitul, în Comunitate, al anumitor ungulate vii, de modificare a Directivelor 90/426/CEE și 92/65/CEE și de abrogare a Directivei 72/462/CEE (1), în special articolul 13 alineatul (1) litera (e),
   având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (2), în special articolul 9 alineatul (2) litera (b) și alineatul (4),
   având în vedere Regulamentul (CE) nr. 853/2004 al Parlamentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (3), în special articolul 7 alineatul (2) litera (a),
   întrucât:

               (1)

               Regulamentul (UE) nr. 206/2010 al Comisiei (4) stabilește, printre altele, cerințele de certificare sanitar-veterinară pentru introducerea în Uniune a anumitor transporturi de animale vii sau de carne proaspătă. Acesta prevede că transporturile de ungulate pot fi introduse în Uniune numai dacă acestea respectă anumite cerințe și dacă sunt însoțite de certificatul veterinar adecvat, întocmit în conformitate cu modelul corespunzător prevăzut în regulamentul respectiv.

               (2)

               Modelele de certificate sanitar-veterinare pentru importurile în Uniune de porcine domestice destinate reproducției și/sau producției și destinate unei sacrificări imediate sunt stabilite în anexa I la Regulamentul (UE) nr. 206/2010 sub denumirea de modelul „POR-X” și, respectiv, „POR-Y”. Aceste modele nu includ garanții privind Trichinella.

               (3)

               Modelul de certificat pentru importurile în Uniune de carne proaspătă provenind de la porcine domestice este stabilit în anexa II la Regulamentul (UE) nr. 206/2010, ca modelul „POR”. Modelul respectiv include garanții privind Trichinella.

               (4)

               Regulamentul (CE) nr. 2075/2005 al Comisiei (5) prevede norme pentru prelevarea de eșantioane din carcasele speciilor sensibile la infecția cu Trichinella, în vederea stabilirii statutului exploatațiilor care dețin porcine domestice.

               (5)

               Regulamentul (UE) nr. 216/2014 al Comisiei (6) de modificare a Regulamentului (CE) nr. 2075/2005 acordă derogare de la dispozițiile privind testarea în momentul sacrificării exploatațiilor care sunt oficial recunoscute ca exploatații care aplică condiții de adăpost controlate. În plus, Regulamentul de punere în aplicare (UE) nr. 1114/2014 al Comisiei (7) prevede că o exploatație care deține porcine domestice nu poate fi recunoscută ca exploatație care aplică condiții de adăpost controlate decât în cazul în care, printre altele, operatorul din sectorul alimentar introduce noi porcine domestice în această exploatație numai dacă sunt originare și provin din alte exploatații care sunt la rândul lor recunoscute oficial ca exploatații care aplică condiții de adăpost controlate.

               (6)

               Prin urmare, modelele de certificat „POR-X” și „POR-Y” prevăzute în anexa I și modelul de certificat „POR” prevăzut în anexa II la Regulamentul (UE) nr. 206/2010 ar trebui să fie modificate pentru a reflecta cerințele referitoare la importurile de porcine domestice și de carne proaspătă provenind de la acestea prevăzute în Regulamentul (CE) nr. 2075/2005, astfel cum a fost modificat prin Regulamentul (UE) nr. 216/2014. În special, informațiile privind recunoașterea oficială a exploatației de origine a porcinelor domestice ar trebui incluse sau modificate în modelele de certificate pentru a permite statelor membre să aplice regimul adecvat de testare în vederea depistării de Trichinella la sacrificare, pentru a nu pune în pericol statutul exploatației de destinație a porcinelor domestice destinate reproducției și/sau producției și pentru a garanta siguranța cărnii proaspete.

               (7)

               Un medic veterinar oficial ar trebui să includă garanții suplimentare și condiții specifice legate de condițiile de adăpost controlate în ceea ce privește Trichinella în modelele de certificate sanitar-veterinare „POR-X”, „POR-Y” și „POR”.

               (8)

               Prin urmare, Regulamentul (UE) nr. 206/2010 ar trebui modificat în consecință.

               (9)

               Pentru a evita perturbarea importurilor în Uniune de transporturi de porcine domestice și de carne proaspătă provenind de la acestea, ar trebui să fie autorizată, pentru o perioadă de tranziție, cu anumite condiții, utilizarea certificatelor sanitar-veterinare emise în conformitate cu Regulamentul (UE) nr. 206/2010 în versiunea lor anterioară modificărilor introduse prin prezentul regulament.

               (10)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Regulamentul (UE) nr. 206/2010 se modifică după cum urmează:

               1.

               Se adaugă următoarea rubrică la condițiile specifice din partea 1 din anexa I:

                           „«XI»

                           :

                           exploatații sau compartimente recunoscute ca aplicând condiții de adăpost controlate în conformitate cu articolul 8 din Regulamentul (CE) nr. 2075/2005.”

               2.

               Modelul de certificat sanitar-veterinar „POR-X” din partea 2 din anexa I se modifică după cum urmează:

                           (a)

                           următorul punct II.1.3 se introduce după punctul II.1.2:

                                       „(2) (10) [II.1.3.

                                       sunt porcine domestice care provin dintr-o exploatație recunoscută oficial ca exploatație care aplică condiții de adăpost controlate în conformitate cu articolul 8 din Regulamentul (CE) nr. 2075/2005 sau care nu sunt înțărcate și au vârsta mai mică de 5 săptămâni.]”

                                 ;

                           (b)

                           următoarea notă de subsol se adaugă după nota de subsol (9):

                                       „(10)

                                       Se aplică doar țărilor cu mențiunea «XI» în coloana 6 «Condiții specifice» din partea 1 din anexa I la Regulamentul (UE) nr. 206/2010.”

               3.

               Modelul de certificat sanitar-veterinar „POR-Y” din partea 2 din anexa I se modifică după cum urmează:

                           (a)

                           următorul punct II.1.3 se introduce după punctul II.1.2:

                                       „(2) (5) [II.1.3.

                                       sunt porcine domestice care provin dintr-o exploatație recunoscută oficial ca exploatație care aplică condiții de adăpost controlate în conformitate cu articolul 8 din Regulamentul (CE) nr. 2075/2005 sau care nu sunt înțărcate și au vârsta mai mică de 5 săptămâni.]”

                                 ;

                           (b)

                           următoarea notă de subsol se adaugă după nota de subsol (4):

                                       „(5)

                                       Se aplică doar țărilor cu mențiunea «XI» în coloana 6 «Condiții specifice» din partea 1 din anexa I la Regulamentul (UE) nr. 206/2010.”

               4.

               Se adaugă următoarea rubrică „K” la GS (Garanții suplimentare) din partea 2 din anexa II:

                           „«K»

                           :

                           exploatații sau compartimente recunoscute ca aplicând condiții de adăpost controlate în conformitate cu articolul 8 din Regulamentul (CE) nr. 2075/2005.”

               5.

               Modelul de certificat sanitar-veterinar „POR” din partea 2 din anexa II se modifică după cum urmează:

                           (a)

                           punctul II.1.3 se înlocuiește cu următorul text:

                                       „II.1.3.

                                       carnea îndeplinește cerințele din Regulamentul (CE) nr. 2075/2005 de stabilire a normelor specifice aplicabile controalelor oficiale privind prezența de Trichinella în carne, în special:

                                       (1) fie

                                       [a fost supusă unui control prin metoda digestiei cu rezultate negative;]

                                       (1) fie

                                       [a fost supusă unui tratament prin congelare în conformitate cu anexa II la Regulamentul (CE) nr. 2075/2005;]

                                       (1) (7) fie

                                       [provine de la porcine domestice care provin dintr-o exploatație recunoscută oficial ca exploatație care aplică condiții de adăpost controlate în conformitate cu articolul 8 din Regulamentul (CE) nr. 2075/2005 sau care nu sunt înțărcate și au vârsta mai mică de 5 săptămâni.]”

                                 ;

                           (b)

                           următoarea notă de subsol se adaugă după nota de subsol (6):

                                       „(7)

                                       Se aplică doar țărilor terțe cu mențiunea «K» în coloana «SG» din partea 1 din anexa II la Regulamentul (CE) nr. 206/2010.”

         Articolul 2
   Pentru o perioadă tranzitorie de până la 31 martie 2015, pot continua să fie introduse în Uniune transporturile de animale vii și de carne proaspătă însoțite de certificate sanitar-veterinare adecvate eliberate până la 1 martie 2015, în conformitate cu modelele de certificate sanitar-veterinare „POR-X” și „POR-Y” prevăzute în anexa I la Regulamentul (UE) nr. 206/2010 și cu modelul de certificat sanitar-veterinar „POR” prevăzut în anexa II la regulamentul respectiv, în versiunile lor anterioare intrării în vigoare a prezentului regulament.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 noiembrie 2014.

            Pentru Comisie

            Președintele

         Jean-Claude JUNCKER

      (1)  JO L 139, 30.4.2004, p. 321.

      (2)  JO L 18, 23.1.2003, p. 11.

      (3)  JO L 139, 30.4.2004, p. 55.

      (4)  Regulamentul (UE) nr. 206/2010 al Comisiei din 12 martie 2010 de stabilire a unor liste de țări terțe, teritorii sau părți ale acestora autorizate să introducă în Uniunea Europeană anumite animale și carne proaspătă, precum și a cerințelor de certificare sanitar-veterinară (JO L 73, 20.3.2010, p. 1).

      (5)  Regulamentul (CE) nr. 2075/2005 al Comisiei din 5 decembrie 2005 de stabilire a normelor specifice aplicabile controalelor oficiale privind prezența de Trichinella în carne (JO L 338, 22.12.2005, p. 60).

      (6)  Regulamentul (UE) nr. 216/2014 al Comisiei din 7 martie 2014 de modificare a Regulamentului (CE) nr. 2075/2005 de stabilire a normelor specifice aplicabile controalelor oficiale privind prezența de Trichinella în carne (JO L 69, 8.3.2014, p. 85).

      (7)  Regulamentul de punere în aplicare (UE) nr. 1114/2014 al Comisiei din 21 octombrie 2014 de modificare a Regulamentului (CE) nr. 2075/2005 de stabilire a normelor specifice aplicabile controalelor oficiale privind prezența de Trichinella în carne (JO L 302, 22.10.2014, p. 46).


title: Regulamentul de punere în aplicare (UE) nr. 600/2013 al Comisiei din 24 iunie 2013 de modificare a Regulamentului (CE) nr. 555/2008 în ceea ce privește efectuarea analizelor izotopice asupra produselor vinicole în Croația în timpul perioadei de tranziție

text:
               25.6.2013

               RO

               Jurnalul Oficial al Uniunii Europene

               L 172/13

         REGULAMENTUL DE PUNERE ÎN APLICARE (UE) NR. 600/2013 AL COMISIEI
   din 24 iunie 2013
   de modificare a Regulamentului (CE) nr. 555/2008 în ceea ce privește efectuarea analizelor izotopice asupra produselor vinicole în Croația în timpul perioadei de tranziție
   COMISIA EUROPEANĂ,
   având în vedere Tratatul de aderare Croației, în special articolul 3 alineatul (4) (1),
   având în vedere Actul de aderare a Croației, în special articolul 41 alineatul (1) (2),
   întrucât:

               (1)

               În vederea aderării Croației la Uniunea Europeană, ar trebui stabilite norme specifice în ceea ce privește analiza izotopică a produselor vinicole care trebuie efectuată după cum se menționează la articolul 87 din Regulamentul (CE) nr. 555/2008 al Comisiei (3). Analiza izotopică este o metodă de analiză utilizată pentru a controla și a lupta împotriva fraudei în sectorul vitivinicol care necesită cunoștințe științifice și un echipament tehnic deosebit de specifice. Croația nu are dotările necesare pentru a aplica această metodă. Pentru a se asigura aplicarea uniformă a procedurilor de control, Centrul Comun de Cercetare (JRC) ar trebui să efectueze analiza în numele Croației pentru o perioadă care să permită Croației să obțină cunoștințele și echipamentele necesare pentru îndeplinirea acestei sarcini.

               (2)

               Prin urmare, Regulamentul (CE) nr. 555/2008 ar trebui modificat în consecință.

               (3)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Articolul 89 din Regulamentul (CE) nr. 555/2008 se înlocuiește cu următorul text:

      „Articolul 89
      Pentru o perioadă care se încheie la 30 iunie 2015, în așteptarea instalării echipamentelor de analiză adecvate, Croația trimite eșantioanele de vinuri la JRC pentru analiză.
      Croația poate desemna un organism competent autorizat să aibă acces la informațiile privind eșantioanele pe teritoriul Croației.”

   Articolul 2
   Intrare în vigoare
   Prezentul regulament intră în vigoare sub rezerva și la data intrării în vigoare a Tratatului de aderare a Croației.
   Prezentul regulament expiră la 30 iunie 2015.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 iunie 2013.

            Pentru Comisie

            Președintele

         José Manuel BARROSO

      (1)  JO L 112, 24.4.2012, p. 10.

      (2)  JO L 112, 24.4.2012, p. 21.

      (3)  JO L 170, 30.6.2008, p. 1.


title: Regulamentul de punere în aplicare (UE) nr. 1389/2014 al Comisiei din 16 decembrie 2014 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Beaufort (DOP)]

text:
               24.12.2014

               RO

               Jurnalul Oficial al Uniunii Europene

               L 369/64

         REGULAMENTUL DE PUNERE ÎN APLICARE (UE) NR. 1389/2014 AL COMISIEI
   din 16 decembrie 2014
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Beaufort (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Beaufort” înregistrate în temeiul Regulamentului (CE) nr. 1107/96 al Comisiei (2), astfel cum a fost modificat prin Regulamentul (UE) nr. 637/2011 (3).

               (2)

               Modificarea respectivă nefiind minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Beaufort” (DOP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 16 decembrie 2014.

            Pentru Comisie,

            pentru președinte

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

      (3)  Regulamentul de punere în aplicare (UE) nr. 637/2011 al Comisiei din 29 iunie 2011 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Beaufort (DOP)] (JO L 170, 30.6.2011, p. 30).

      (4)  JO C 260, 9.8.2014, p. 24.